Simiono ayaúmɨ “ Gorɨxo naŋí̵ oeaimɨxɨnɨ . ” nurɨrɨ íwomɨ xɨnáí Mariaímɨ re urɨŋɨnigɨnɨ , “ Arí̵á eɨ . Íwí̵ romɨ Isɨrerɨyí̵ ní̵nɨ wí arí̵á nɨwiro dɨŋí̵ wɨkwí̵róí̵áyí̵ seáyɨ e imónɨpɨrí̵árɨnɨ . Wí arí̵á mɨwí nero dɨŋí̵ mɨwɨkwí̵ró éí̵áyí̵ anɨpá imónɨpí̵rí̵árɨnɨ . Gorɨxo ‘ Ámá ní̵nɨ naŋí̵ oimóní̵poyɨ . ’ wimónɨŋagɨ nánɨ íwí̵ ro sí̵mɨmají̵ónɨŋí̵ yárɨnɨŋagɨ nánɨ ámá obaxí̵ wikí̵ nɨwónɨro ikayí̵wí̵ numearɨro yarí̵ná ayí̵ ínɨmɨ dánɨ dɨŋí̵ wiawiarɨgí̵áyí̵ sɨŋánɨ imónɨní̵árɨnɨ .
